Aivar Kokk: tuuleenergeetika areng ei saa jääda koostöö puudumise taha
#000003
Viimaste nädalate sündmused Aidu tuulepargi vaidluses on üks selline näide, et madalal rippuva vilja kiirelt ära noppimise asemel on riik erinevate otsustajate kaudu tegelenud hoopis ettevõtjate alt redeli ära tõmbamisega, sedastab oma kommentaaris riigikogu liige Aivar Kokk (Isamaa).
#000005
Majandus on riigi vereringe ja meil ei ole mõtet rääkida põhiseadusega ühiskonna ja järeltulevate põlvede ees võetud kohustuste täitmisest, kui me ei suuda riiki majandusliku organismina elus hoida.
#000006
Nagu sageli elus, on stardikiirenduseks võimalik noppida esmalt madalal rippuvaid vilju ning seejärel sihtida ka kõrgemaid. Kui näiteks majanduse elavdamiseks ja Eesti konkurentsivõime kasvatamiseks neljarajaliste (betoon)teede ehitamine suuremate linnade vahele on paratamatult pikaajalisem projekt, siis ei tohi tähelepanuta jääda need võimalused, mida on võimalik sisuliselt kohe täna ellu rakendada.
#000007
Viimaste kuude, aga eriti viimaste nädalate pöördelised sündmused nn Aidu tuulepargi vaidluses on just üks selline näide, et madalal rippuva vilja kiirelt ära noppimise asemel on riik erinevate otsustajate kaudu tegelenud hoopis ettevõtjate alt redeli ära tõmbamisega.
#000008
Tulemuseks on taas üks kaigas Eesti majanduse kodarates nagu poleks neid piirikaubanduse, importmaterjalidest taristuehituste, hiiliva apteegireformi või paljude teiste näidete varal juba piisavalt takistuseks olnud.
#000009
Ametniku radar ei näe alati tervikut
#000010
Aidu tuulepargi arendamist takistavaid kohtuvaidlusi on rohkem kui üks ja sisuliselt vaidleb riik riigiga, ühel pool omavalitsus, teisel pool ministeeriumid. See ei ole ainult ühe, kuigi suure, tuulepargi probleem. Virumaal on neid kokku neli!
#000011
Küsimus pole kaugeltki selles, kas kellelegi isiklikult sümpatiseerib üks või teine ettevõtja või kas kuskil on võibolla mingi dokument olnud, mida on võimalik kaheti tõlgendada.
#000012
Põhiküsimused on, kas Eesti vajab olulist arenguhüpet (taastuv)energeetikas, uusi töökohti ja energiatootmisportfelli mitmekesistamist. Vastused neile on kõikvõimalikes arengukavades ja poliitikates juba korduvalt antud. Vajab!
#000013
"Riik on ise juba aastaid tagasi andnud ettevõtjatele lubaduse tuuleparkide arendamiseks vajalikud muudatused oma seiresüsteemides teha."
#000020
Kaitseminister saab sellest selgelt aru ning ettevõtjate rahustuseks võib öelda, et kaitseministeeriumi suund on võetud koostööle ja lahenduse leidmisele. Puuduv lisaradar või -radarid ei saa jääda takistuseks riigi enda teiste poliitikate elluviimisel. Seda enam, et riik on ise juba aastaid tagasi andnud ettevõtjatele lubaduse tuuleparkide arendamiseks vajalikud muudatused oma seiresüsteemides teha.
#000021
Lisaks vaidluste ja venitamise käigus Eesti majanduses loomata jäävale väärtusele on selles problemaatikas ka teine ja veel lihtsamalt mõõdetav rahaline mõõde. Aidu tuulepargi arendusel koostöö asemel kaigaste kodaratesse loopimine võib riigile tähendada enam kui 100 miljoni eurost kahjunõuet.
#000022
Otse kell 12.30: tuuleparkide arendajate ühine pressikonverents
#000026
Konkurentsiamet: taastuvenergia toetus ei tohiks tehnoloogiast sõltuda
#000027
Aidu tuulepargis jätkub tuulikute püstitamine
#000028
Riik tahab suuri arendusprojekte kohalikele kogukondadele vastuvõetavamaks muuta
#000029
Radaritest tingitud piirangud tuuleparkidele võivad kaduda 2024. aastal
#000030
Otse kell 14: riigikogu komisjonide ja tuuleenergia tootjate arutelu
#000031
TTJA: Aidu tuulepargi ehitusload kehtivad teatud tingimustel
#000032
Riigikohus ei võtnud ministeeriumi kaebust Aidu tuulikute kohta menetlusse
#000034
Justiitsministeerium kaebab Aidu tuulepargi vaidluse riigikohtusse
#000036
Annela Anger-Kraavi: kliimakriis – kas ideoloogia või teadus?
#000037
Harri Tiido: nõukogude inimesest ehk homo sovieticusest
#000038
Ingrid-Helena Ilus: probleem pole elektri tootmine, vaid selle salvestamine
#000039
Peeter Espak: pärdik ei saa mujal kuulsaks kui tsirkuses
#000041
Läänemets: vaesust maksustades riik jõukamaks ei saa
#000047
Ukraina kaitsejõud teatasid 17 õhurünnakust Vene objektide pihta
#000048
Tartu Ülikool valis uued dekaanid esimeses voorus
#000053
Roop Estonia juurdeehitusest: arvan, et 20 aastat otsustamisega ei lähe
#000055